આરાસુરમાં અંબાજીનું ઘણું જ પ્રખ્યાત મંદિર આવેલું છે. આ મંદિર સમુદ્ર સપાટીથી ૪૮૦ મીટરની ઊંચાઇએ આવેલું છે. તે સ્થળને આરાસુરી અંબાજી કહેવાય છે. પહેલાં અહીં નાનું મંદિર હતું, પરંતુ હવે અહીં નવું વિશાળ મંદિર બન્યું છે. મંદિરના શિખર ઉપર સાત ફૂટ ઊંચો અને ચાર ફૂટનો ઘેરાવો ધરાવતો આશરે ૪૦૦૦ કિલો વજનવાળો આરસપહાણનો કળશ છે. અંબાજીના મંદિરમાં કોઇ મૂર્તિ નથી, પરંતુ એક ગોખમાં ચૂંદડી સહિત કેટલાંક વસ્ત્રાલંકાર એવી રીતે ગોઠવવામાં આવે છે કે જોનારને મા અંબા સિંહ ઉપર બેઠેલાં હોય તેમ જ લાગે.